
66 DR 30.10.2012 

 
Akan tetapi sepertimana Yang Berhormat Timbalan Menteri sebutkan tadi, 

peruntukan disalurkan kepada pembangunan lain seperti pembangunan insan dan 
sebagainya supaya kemajuan fizikal akan diselaraskan dengan kemajuan intelektual minda 
dan sebagainya, masyarakat.   

Apakah ini sebagai satu petanda bahawa negara kita ini dengan kerajaan Barisan 
Nasional yang berusaha membangunkan ini, kita telah buktikan bahawa kita telah 
membangunkan banyak kawasan luar bandar dengan cara yang cukup baik, terima kasih 
Timbalan Menteri. 

Tuan Mohd. Yusmadi Mohd. Yusoff [Balik Pulau]: Yang Berhormat Timbalan 
Menteri, sedikit Yang Berhormat Timbalan Menteri. Sahabat Balik Pulau sedikit sahaja.  
Lanjutan daripada itu sebelum Yang Berhormat Timbalan Menteri menjelaskan, 
pembangunan atau development ini ialah dua perkara yang fizikal dan juga pembangunan 
manusia seperti yang dikatakan oleh rakan tadi. Akan tetapi soalan saya Yang Berhormat 
Timbalan Menteri, saya tadi membahas sedikit, bagaimana di kawasan-kawasan desa ini, 
internet connection jauh beza dengan yang di bandar. Bagi saya dunia hari ini pula Yang 
Berhormat Timbalan Menteri, banyak benda, kerajaan pun dengan e-Government dan 
sebagainya, internet ini sudah jadi dengan izin, macam human rights, sudah jadi macam 
satu hak asasi.   

Maksudnya kalau tidak ada kemudahan internet hendak dapat maklumat kerajaan 
pun susah, hendak berurusan dengan bank-bank dan sebagainya. Saya rasa mungkin 
Kementerian Kemajuan Luar Bandar dan Wilayah ini perlu melihat bahawa agenda 
pembangunan ICT ini mungkin satu perkara yang perlu ditekankan kerana ia lebih mudah 
daripada kemudahan infrastruktur yang bersifat fizikal dan lebih besar. Saya rasa mungkin 
itu dipertimbangkan terutama di dalam menyantuni Wawasan 2020 ini, mohon penjelasan 
Yang Berhormat Menteri sedikit. 

Dato' Haji Hasan bin Malek: Terima kasih Yang Berhormat Maran dan Yang 
Berhormat Balik Pulau. Sebenarnya menepati pandangan daripada Yang Berhormat Balik 
Pulau. Sebenarnya pembangunan luar bandar ini tidak tertumpu kepada Kementerian 
Kemajuan Luar Bandar dan Wilayah sahaja untuk menguruskan segala-galanya. Oleh 
sebab itu kerajaan kita ini melalui kementerian-kementerian lain. Misalnya soal internet, soal 
jalur lebar dan sebagainya. Ini pandangan tadi, kita sudah laksanakan bagi pihak kerajaan 
kita sudah mulakan program ICT, soal internet ini melalui Kementerian Penerangan, 
Komunikasi dan Kebudayaan. Begitu juga kementerian-kementerian lain, misalnya JKR, 
kalau jalan-jalan besar di kawasan luar bandar ini, JKR punya tanggungjawab. Begitu juga 
kalau dalam soal pertanian, khusus pertanian Kementerian Pertanian dan Industri Asas 
Tani dan sebagainya.   

Oleh sebab itu kita lihat maksud saya tadi, maknanya pembangunan di luar bandar 
ini terpanggil kepada semua kementerian. Kementerian Pelajaran, Kementerian Pertanian 
dan Industri Asas Tani, Kementerian Perusahaan, Perladangan dan Komoditi, Kementerian 
Pelancongan, Kementerian Perdagangan Dalam Negeri, Koperasi dan Kepenggunaan dan 
sebagainya. Semuanya ini ke arah itu. Akan tetapi khusus Kementerian Kemajuan Luar 
Bandar dan Wilayah, ini yang saya hendak ulaskan satu demi satu, dengan izin. Macam 
sebut tadi, internet dan semuanya itu, kita buat juga melalui skim kecil-kecil tetapi yang 
khususnya ialah misalnya daripada Kementerian Penerangan, Komunikasi dan 
Kebudayaan dengan jalur lebar dan sebagainya. Itu kita boleh rujuk kepada pihak Menteri 
berkenaan. 

Jadi yang pertamanya, yang bangun tadi ialah Yang Berhormat Kinabatangan.  
Soal bekalan air bersih yang sebut tadi, tangki ada tetapi air tidak ada dan sebagainya.  
Untuk makluman Yang Berhormat Kinabatangan, projek bekalan air yang dilaksanakan oleh 
kementerian ini sebenarnya direka bentuk oleh perunding dan juga mengikut spesifikasi 
yang ditetapkan oleh Jabatan Air Negeri Sabah. Sehubungan dengan pembekalan air di 
Sabah, ianya dilaksanakan oleh pihak ICU, Jabatan Perdana Menteri dan merupakan salah 
satu kaedah penyelesaian sementara sebelum penduduk dibekalkan dengan air retikulasi, 
maknanya pelbagai jabatan tadi tertumpu. Soalnya soal air sahaja tetapi ICU terlibat, 
Jabatan Air Negeri Sabah pun terlibat. Inilah perkara-perkara yang telah kita laksanakan. 
Begitu juga dengan soal-soal yang disebutkan, soal jeti, soal jambatan yang sudah lama 
dan sebagainya. Ini telah pun dicatat oleh pegawai kita dan akan kita rundingkan balik. 
Kalau ada keperluan yang mendesak ini akan kita bina. Apa yang penting, ini akan kita 
rekodkan dalam kementerian kita untuk kita melaksanakan pada masa yang akan datang.   



Akan tetapi sepertimana Yang Berhormat Timbalan Menteri sebutkan tadi, peruntukan disalurkan kepada pembangunan lain seperti pembangunan insan dan sebagainya supaya kemajuan fizikal akan diselaraskan dengan kemajuan intelektual minda dan sebagainya, masyarakat. Apakah ini sebagai satu petanda bahawa negara kita ini dengan kerajaan Barisan Nasional yang berusaha membangunkan ini, kita telah buktikan bahawa kita telah membangunkan banyak kawasan luar bandar dengan cara yang cukup baik, terima kasih Timbalan Menteri. Tuan Mohd. Yusmadi Mohd. Yusoff [Balik Pulau]: Yang Berhormat Timbalan Menteri, sedikit Yang Berhormat Timbalan Menteri. Sahabat Balik Pulau sedikit sahaja. Lanjutan daripada itu sebelum Yang Berhormat Timbalan Menteri menjelaskan, pembangunan atau development ini ialah dua perkara yang fizikal dan juga pembangunan manusia seperti yang dikatakan oleh rakan tadi. Akan tetapi soalan saya Yang Berhormat Timbalan Menteri, saya tadi membahas sedikit, bagaimana di kawasan-kawasan desa ini, internet connection jauh beza dengan yang di bandar. Bagi saya dunia hari ini pula Yang Berhormat Timbalan Menteri, banyak benda, kerajaan pun dengan e-Government dan sebagainya, internet ini sudah jadi dengan izin, macam human rights, sudah jadi macam satu hak asasi. Maksudnya kalau tidak ada kemudahan internet hendak dapat maklumat kerajaan pun susah, hendak berurusan dengan bank-bank dan sebagainya. Saya rasa mungkin Kementerian Kemajuan Luar Bandar dan Wilayah ini perlu melihat bahawa agenda pembangunan ICT ini mungkin satu perkara yang perlu ditekankan kerana ia lebih mudah daripada kemudahan infrastruktur yang bersifat fizikal dan lebih besar. Saya rasa mungkin itu dipertimbangkan terutama di dalam menyantuni Wawasan 2020 ini, mohon penjelasan Yang Berhormat Menteri sedikit. Dato' Haji Hasan bin Malek: Terima kasih Yang Berhormat Maran dan Yang Berhormat Balik Pulau. Sebenarnya menepati pandangan daripada Yang Berhormat Balik Pulau. Sebenarnya pembangunan luar bandar ini tidak tertumpu kepada Kementerian Kemajuan Luar Bandar dan Wilayah sahaja untuk menguruskan segala-galanya. Oleh sebab itu kerajaan kita ini melalui kementerian-kementerian lain. Misalnya soal internet, soal jalur lebar dan sebagainya. Ini pandangan tadi, kita sudah laksanakan bagi pihak kerajaan kita sudah mulakan program ICT, soal internet ini melalui Kementerian Penerangan, Komunikasi dan Kebudayaan. Begitu juga kementerian-kementerian lain, misalnya JKR, kalau jalan-jalan besar di kawasan luar bandar ini, JKR punya tanggungjawab. Begitu juga kalau dalam soal pertanian, khusus pertanian Kementerian Pertanian dan Industri Asas Tani dan sebagainya. Oleh sebab itu kita lihat maksud saya tadi, maknanya pembangunan di luar bandar ini terpanggil kepada semua kementerian. Kementerian Pelajaran, Kementerian Pertanian dan Industri Asas Tani, Kementerian Perusahaan, Perladangan dan Komoditi, Kementerian Pelancongan, Kementerian Perdagangan Dalam Negeri, Koperasi dan Kepenggunaan dan sebagainya. Semuanya ini ke arah itu. Akan tetapi khusus Kementerian Kemajuan Luar Bandar dan Wilayah, ini yang saya hendak ulaskan satu demi satu, dengan izin. Macam sebut tadi, internet dan semuanya itu, kita buat juga melalui skim kecil-kecil tetapi yang khususnya ialah misalnya daripada Kementerian Penerangan, Komunikasi dan Kebudayaan dengan jalur lebar dan sebagainya. Itu kita boleh rujuk kepada pihak Menteri berkenaan. Jadi yang pertamanya, yang bangun tadi ialah Yang Berhormat Kinabatangan. Soal bekalan air bersih yang sebut tadi, tangki ada tetapi air tidak ada dan sebagainya. Untuk makluman Yang Berhormat Kinabatangan, projek bekalan air yang dilaksanakan oleh kementerian ini sebenarnya direka bentuk oleh perunding dan juga mengikut spesifikasi yang ditetapkan oleh Jabatan Air Negeri Sabah. Sehubungan dengan pembekalan air di Sabah, ianya dilaksanakan oleh pihak ICU, Jabatan Perdana Menteri dan merupakan salah satu kaedah penyelesaian sementara sebelum penduduk dibekalkan dengan air retikulasi, maknanya pelbagai jabatan tadi tertumpu. Soalnya soal air sahaja tetapi ICU terlibat, Jabatan Air Negeri Sabah pun terlibat. Inilah perkara-perkara yang telah kita laksanakan. Begitu juga dengan soal-soal yang disebutkan, soal jeti, soal jambatan yang sudah lama dan sebagainya. Ini telah pun dicatat oleh pegawai kita dan akan kita rundingkan balik. Kalau ada keperluan yang mendesak ini akan kita bina. Apa yang penting, ini akan kita rekodkan dalam kementerian kita untuk kita melaksanakan pada masa yang akan datang.